**«Թարմ արյուն»** (անգլ.՝ Fresh Blood), Ամերիկյան Գերբնական հեռուստասերիալի երրորդ եթերաշրջանի **յոթերորդ սերիան**։

Սյուժե
------

Գորդոն Ուոկերը հանդիպում է Բելայի հետ և ատրճանակի փողը նրա վրա պահելով սպառնում է որպեսզի նա ասի, թե որտեղ է գտնվում Սեմ Վինչեստերը։ Նա սպառնալիքներին ուշադրություն չի դարձնում, և Գորդոնին պայման է առաջարկում։ Բելան Դինին է զանգում, և իմանում է, թե որտեղ է նա գտնվում Սեմի հետ միասին, իսկ Գորդոնը իր հերթին չար ուժերի դեմ վզնոցը նրան է տալիս։

Սեմը և Դինը վամպիրների հետքերով են գնում, և մի մարդու են գտնում, ով ամբողջությամբ արյունահոսում էր։ Փորձելով դեպի իրեն բերել վամպիրին, Դինը ձեռքի վրա կտրվածք է անում։ Արյան հոտի վրա Լյուսի անունով մի վամպիր է գալիս։ Դինն աղջկան դեպի իրեն է կանչում, սակայն երբ նա ժանիքներով պատրաստվում էր հարձակվել Դինի վրա, նա հանում է մահացածի արյունով ներարկիչը, խրում է նրա պարանոցին։

Վինչեստերները վամպիրին սենյակ են բերում և կապում են։ Եղբայրները փորձում են իմանալ, որտեղ է գտնվում նրա խումբը, սակայն աղջիկը ոչինչ չհասկանալով ասում է , որ ինչ որ բան է խմել, և հիմա իրեն լավ չի զգում։ Աղջիկը պատմում է, որ սրճարանում ինքը Դիկսոն անունով մի տղայի հետ է հանդիպել, ով նրան խմիչք է հյուրասիրել։ Դինը հասկանում է, որ այդ տղան խմիչքի մեջ վամպիրի արյուն է լցրել, այդ ամենի արդյունքում Լյուսիին վարակելով։ Եղբայրները հասկանում են, որ չեն կարող օգնել նրան, և Դինը թրով կտրում է նրա գլուխը։

Գորդոն Ուոկերը իր ընկեր Կուբրիկի հետ գալիս է տուժած տղամարդու մոտ։ Նա պատմում է վամպիրի հարձակման և երկու եղբայրների մասին, ովքեր իրեն փրկել են։ Գորդոնը հասկանում է որ այդ երկու տղաները Վինչեստեր եղբայրներն էին։

Սեմը և Դինը գալիս են այն սրճարանը, որտեղ իմանում են որ քաղաքում ևս երկու աղջիկ է կորել։ Դինը մի տղայի է տեսնում, ով ակումբից դուրս է գալիս մի աղջկա հետ։ Դիկսոնը վամպիրի արյունով ներարկիչն աղջկա բերանին է մոտեցնում, սակայն Դինը վազելով տղային հարվածում է։ Նա ընկնում է, իսկ արյունը թափվում է։ Դիկսոնը հարվածում է Դինին և փախչում է։ Եղբայրները նրա ետևից են վազում, սակայն զինված Գորդոնին և Կուբրիկին են հանդիպում։ Գորդոնը սկսում է կրակել, սակայն եղբայրները կարողանում են փախչել։ Իսկ Գորդոնը դառնում է Դիկսոնի զոհը։

Վինչեստերները իրենց սենյակում նստած փորձում են հասկանալ, թե ինչպես է Գորդոնը իմացել իրենց գտնվելու վայրը, և Դինը հասկանում է, որ Բելան իրենց դավաճանել է։

Այդ ժամանակ Գորդոնը արթնանում է վամպիր Դիկսոնի որջում, որտեղ, ինչպես ինքը, երկու աղջիկ նույնպես կապված էին։ Գորդոնի հետ խոսելու ժամանակ Դիկսոնը բացատրում է, որ իր ցեղը վերանում է, և այդ պատճառով նա ստիպված անմեղ մարդկանց վամպիրների է վերածում։ Դիկսոնը իր ձեռքի, իսկ հետո Գորդոնի ձեռքի վրա կտրվածք է անում, ինչից հետո նրա արյունը իր արյան հետ է խառնում։

Բելան փորձում էր քավել իր մեղքը Վինչեստերների առաջ, և դրա համար զանգում է Դինին և ասում, թե որտեղ է գտնվում Գորդոնը։ Այդ ժամանակ Գորդոնը Դիկսոնի որջում սպանում է մի մարդու, ով իր առաջ էր հայտնվել։

Վինչեստերները գալիս են Դիկսոնի որջը և Դիկսոնից իմանում են, որ նա Գորդոնին վամպիր է դարձրել։ Այդ ժամանակ Գորդոնը գալիս է այն հյուրանոցը որը վարձել էր Կուբրիկի հետ, և պատմում է թե ինչ է տեղի ունեցել։ Կուբրիկը հանում է դանակը որպեսզի սպանի Գորդոնին, սակայն նա առաջ է անցնում, Կուբրիկին ձեռքով հարվածելով։

Վինչեստերները փորձում են գտել այն վայրը, որի մասին իրենց ասել էր Բելան։ Սակայն այդտեղ Դինի հեռախոսին է զանգում Գորդոնը, և ասում է որ նա Սեմի հետ միասին գան ֆաբրիկա, որտեղ ինքը գտնվում է։ Դինը հրաժարվում է այդ առաջարկությունից, սակայն Գորդոնը հասկացնում է Դինին, որ ինքը գերի է վերցրել մի աղջկա, և եղբայրներն այլընտրանք չեն ունենում։

Սեմը և Դինը գալիս են այն ֆաբրիկան, որի մասին ասել էր Գորդոնը, և գտնում են աղջկան, որին Գորդոնը գերի էր պահում։ Պահոցի մի մասը փուլ է գալիս, և երկու եղբայրներին առանձնացնում է իրարից։ Հանկարծակի լույսը հանգչում է և Գորդոնը Սեմի առջև է հայտնվում։ Սեմը հանում է թուրը, փորձելով սպանել Գորդոնին։ Այդ ժամանակ աղջիկը` որ Դինի մոտ էր գտնվում, հարձակվում է նրա վրա, և Դինը հասկանում է, որ Գորդոնը նրան նույնպես վամպիր էր դարձրել։ Դինը հասցնում է սեղմել ատրճանակի սեղմակը, և աղջիկը գետնին է ընկնում:Գորդոնը փորձելով սպանել Սեմին հարձակվում է նրա վրա և վերցնում է նրա ձեռքի թուրը։ Սեմին օգնության է հասնում Դինը, սակայն Գորդոնը նրան պատին է խփում, և նա կորցոնւմ է գիտակցությունը։ Գորդոնը մոտենում է Դինին և ժանիքներով նրա վզին է կպչում։ Սեմը շտապում է օգնել եղբորը, սակայն Գորդոնը Սեմին շենքի մյուս մասն է գցում։ Սեմը վերցնում է ձեռքի տակ ընկած թոկը, և դրանով խեղդում է Գորդոնին, մինչև նրա գլուխը ուսերի վրայից չի թռչում։

Սերիայի վերջում Դինը նորոգում է մեքենան։ Սակայն հասկանալով որ շուտով դժոխք է ընկնելու, որոշում է սովորեցնել Սեմին, թե ինչպես է դա արվում։

Դերերում
--------

* Ջարեդ Պադալեկի - *Սեմ Վինչեստեր*
* Ջենսեն Էքլզ - *Դին Վինչեստեր*
* Լորեն Կոեն - *Բելա Տալբոտ*
* Ստերլինգ Կ. Բրաուն - *Գորդոն Ուոկեր*
* Մայքլ Մեսսի - *Կուբրիկ*
* Մետյու Համֆրիս - *Դիկսոն*

Ծանոթագրություններ
------------------

Արտաքին հղումներ
----------------

* Эпизод «Свежая кровь» на сайте TV.com Archived 2010-12-05 at the Wayback Machine.(անգլ.)
* Промофото Archived 2008-05-07 at the Wayback Machine. и кадры Archived 2008-08-17 at the Wayback Machine. из эпизода «Свежая кровь» на сайте Supernatural.tv Archived 2007-07-24 at the Wayback Machine.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
*Գերբնական (հեռուստասերիալ)*  |
| --- |
|  |
| Սերիաներ | 

|  |  |
| --- | --- |
| 1-ին եթերաշրջան | «Pilot (Գերբնական)» • «Սատանայի թակարդը» |
| 2-րդ եթերաշրջան | «Այն, ինչը կա, և այն, ինչը երբեք չի լինի» • «Դժոխքը պոկվում է շղթաներից» |
| 3-րդ եթերաշրջան | «Թարմ արյուն» • «Շատ գերբնական Ամանոր» • «Գիշերվա երազ» • «Սատանայի պոզերին» |
| 4-րդ եթերաշրջան | «Ղազարոսի հարությունը» |
| 5-րդ եթերաշրջան | «Կարեկցանք սատանային» • «Աստված իմ, դուք նույնպես» • «Կարապի երգը» |
| 6-րդ եթերաշրջան | «Աքսոր Մեյն սթրիթ» |
| 7-րդ եթերաշրջան | «Դիմավորեք նոր ղեկավարին» • «Բարև դաժան աշխարհ» |
| 8-րդ եթերաշրջան  | «Զոհաբերություն» |
| 10-րդ եթերաշրջան | «Սև» • «Ռայխենբախ» • «Ապաքինված հոգի» • «Եղբոր պաշտպանը» |
| 11-րդ եթերաշրջան | «Խավարից դուրս, կրակի մեջ» • «Ձև և դատարկություն» • «Վատ արյուն» • «Մանկիկ» • «Նիհար Լիզի» • «Մեր փոքրիկ աժխարհը» • Եղբայր իմ, որտե՞ղ ես դու» • «Սատանա դետալներով» • «Ռինգից դուրս» • «Ապահով տուն» • «Դժոխքի հրեշտակ» • «Ինձ Շուրլի մեք անվանի» • Բոլորը ընտանիքում» • «Ընտանեկան գործ» • «Ալֆա և Օմեգա» |
| 12-րդ եթերաշրջան | «Պահպանեք հանգստություն և շարունակեք » • «Մամա Միա» • «Ձուլարանը» • «Ամերիկյան մղձավանջ» • «Նա ում դու սպասում էիր» |

 |
|  |
| Կերպարներ | 

|  |  |
| --- | --- |
| Գլխավոր | Սեմ Վինչեստեր • Դին Վինչեստեր • Ռուբի • Բելա Տալբոտ • Կաստիել  • Կռոուլի |
|  |
| Երկրորդական | Ջոն Վինչեստեր
 • Բոբբի Սինգեր • Ջո Հարվելլ • Էլլեն Հարվելլ • Աննա Միլթոն |
|  |
| Թշնամիներ | Ազազել • Մեգ Մասթերս • Լիլիթ • Ուրիել • Ալաստար • Զաքարիա |

 |
|  |
| Այլ | Մրցանակներ և անվանակարգեր
 • *Carry On My Wayward Son* |

 |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |